**Eroi fǎrǎ glorie**

*Dragos Niculescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vom mai trǎi iubirea idealǎ

Poate pe-acest pǎmînt cît vom mai fi,

Uitînd într-un tîrziu cumplita boalǎ,

Prin care am trecut spre-a ne iubi.

Ne-a fost aceastǎ febrǎ ca o luptǎ,

Rǎzboi absurd al spaţiului vital,

Prin gloanţe mi-am purtat cǎmaşa ruptǎ

Şi am mai dezertat printr-un spital.

Am ars ca douǎ lumînǎri deşarte,

Am tot pǎşit bezmetic prin oraş,

Parc-a ne cǎuta şi dupǎ moarte,

Şi-a ne gǎsi mai buni în alt sǎlaş.

Ca douǎ jumǎtǎţi de carne vie,

Unul poate mai mult ca celǎlalt,

Am sîngerat, ca-ntr-o copilǎrie,

Cu picǎturi de viaţǎ pe asfalt.

N-am înţeles niciunul, niciodatǎ

De ce-a fost scris ca sǎ ne fie-aşa,

Mai mult urgie decît stea curatǎ,

Sub care, fericiţi, a ne salva.

Nu am gǎsit rǎspuns la întrebare,

Ne-am sǎrutat puţin sau chiar deloc,

Dar ne-am atins uriaş, fǎrǎ-ncetare,

Într-un supraterestru fel de joc.

În orizontul nostru de durere

Am presimţit cǎ scîrţîie ceva,

Cǎci nefiresc e gustu-amar de fiere

Atuncea cînd iubeşti pe cineva.

Şi-am înţeles cǎ nu va fi nimica

Din toatǎ-aceastǎ luptǎ şi-acest chin,

Cǎ vom rǎmîne-n suflete cu frica

Nicicînd de-a nu fi amîndoi deplin.

Prin viaţa noastrǎ trec maşini şi blocuri,

Poate-nverzesc şi parcuri uneori,

La noi în inimi ard mocnite focuri ‒

Simt cǎ trǎieşti, şi-atunci, fatal, mǎ dori…

Vreau sǎ-ţi trimit în plic o frunzǎ verde,

Ca anonim, de peste timp, mesaj,

Însǎ mi-e teamǎ de poştaş cǎ-l pierde,

Fiindcǎ nu-mi trec nici stradǎ, nici etaj.

Iubirea mea cea mare, iluzorie,

Ce crezi, o sǎ mai batǎ înc-un ceas?

Sîntem ca doi eroi lipsiţi de glorie…

Nu ştiu ce-o fi, deci, totuşi, bun rǎmas.

(Din volumul “Înger fǎrǎ statuie”)